|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4427, F: +381 21 557 074; 456 986  Psounz@vojvodinа.gov.rs | |
|  | БРОЈ: 128-404-23/2020-03-9 | ДАТУМ: 9.3.2020. године |

**Предмет:** одговор на додатне информације или појашњења бр. 3 у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020

Дана 6.3.2020. године примили смо e-mail којим заинтересовано лице тражи додатну информацију у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020, у оквиру којег је тражио појашњење:

ПИТАЊЕ

На страни 4/82, конкурсне документације наведено је да је димензија паметне табле 218 x 143 са могућношћу одступања +- 5цм. Напомињем да су паметне табле намењене основним и средњим школама и да се једноставном анализом долази до закључка да ниједан ученик нижег разреда ( од I до IV разреда) неће моћи да дохвати више од 50% висине ове табле ако би она била постављена на само 1м висине.

Због изузетно велике ширине табле, у већини учионица ће бити немогућа монтажа тако да не дође до преклапања или померања редовних зелених или белих магнетних табли. Из наведених разлога сматрам да ће бити оправдани проблем у у примени и монтажи интерактивних табли па молим Секретаријат да размисли о корекцији димензија табли.

ОДГОВОР

Приликом одређивања димензија интерактивних табли Наручилац се руководио нормативима школског простора, опреме и наставних средстава који су утврђени како за основне тако и за средње школе. Наиме, у овим документима у учионицама опште намене утврђено је да је неопходна опрема за рад, између осталог, и школска табла димензија од 2,5 или 2,6 x 1,2 м. Уз прописане нормативе који важе за величину учионица опште намене, Наручилац је мишљења да димензије интерактивне табле у незнатној мери одступају од димензија школске табле, као и да ће обе табле моћи да буду постављене у једној учионици. При томе, монтажа интерактивних табли ће се обављати у договору са директором или другим овлашћеним лицем установе, односно установе образовања су слободне да одреде где ће се интерактивна табла са пројектором поставити. Сходно наведеном, уколико за тим постоји потреба у конкретној учионици, постоји могућност да дође до померања обичне школске табле, тако да се не доводи у питање монтажа интерактивних табли.

Такође смо мишљења да ће коришћење интерактивне табле уз помоћ алата за писање и њених многобројних функција за ученике нижих разреда бити знатно лакше и интересантније од коришћења обичних школских табли. Овде је реч о једној интерактивној табли коју добија свака установа образовања, па се сходно потребама и организацији наставе, одређује у коју учионицу ће иста бити монтирана (да ли је реч о учионици коју користе сви разреди, односно сви ученици), као и на којој висини ће иста бити монтирана.

Уједно, указујемо да су установе образовања, о димензијама интерактивиних табли које се прибављају обавештене у Конкурсу за финансирање набавке опреме-интерактивиних табли са пројектором за установе основног и средњег образовањаа и васпитања и ученичког стандарда са територије Аутономне покрајине Војводине у 2020. години који је дана 15. јануара 2020. године Покрајински секретаријат за образовање, прописе, управу и националне мањине-националне заједнице објавио у „Службеном листу АПВ“ број: 4/2020, у дневним новинама „Ало“ и на сајту Секретаријата. Установе образовања и васпитања нису имале примедбе (ниједна од 502 установе) ни на један аспект конкурса, што значи ни на димензије интерактивних табли. Да за установе образовања, као крајње кориснике, постоји било какав проблем везано за монтажу и коришћење интерактивних табли, на то би указала бар нека од установа. Сходно свему изложеном Наручилац остаје при конкурсној документацији.

Комисија за јавну набавку је у складу са наведеним објавила појашњење на Порталу јавних набавки и на својој интернет страници дана 9.03.2020. године.

КОМИСИЈА ЗА ЈАВНЕ НАБАВКЕ